b'\n_START_ARTICLE_\nSlovenija na Evropskem prvenstvu v ko\xc5\xa1arki 2011\n_START_PARAGRAPH_\nSlovenija na Evropskem prvenstvu v ko\xc5\xa1arki 2011 v Litvi, kjer je pod vodstvom selektorja Bo\xc5\xbeidarja Maljkovi\xc4\x87a v svojem desetem nastopu osvojila sedmo mesto. V predtekmovalni skupini D je proti ruski, gruzinski, ukrajinski, bolgarski in belgijski reprezentanci osvojila drugo mesto s \xc5\xa1tirimi zmagami in enim porazom ter se uvrstila v drugi del tekmovanja. Tam je proti ruski, gruzinski, makedonski, gr\xc5\xa1ki in finski reprezentanci osvojila \xc4\x8detrto mesto s po dvema zmagama in porazoma. S tem se je uvrstila v \xc4\x8detrtfinale tekmovanja, kjer jo je premagala \xc5\xa1panska reprezentanca. V tekmah za peto do osmo mesto je slovenska reprezentanca izgubila proti litvanski reprezentanci in zmagala proti srbski ter s tem osvojila kon\xc4\x8dno sedmo mesto.'